റോഡ് നിര്മാണം നടക്കുന്നില്ല ബൈസണ്വാലിയില് ദുരിതയാത്ര രാജാക്കാട് ബൈസണ്വാലി പഞ്ചായത്തിലെ പ്രധാന റോഡുകളുടെ നിര്മാണം കരാറുകാര് ഉഴപ്പിയതോടെ നിലച്ചു. എത്രയും വേഗം റോഡുകളുടെ നിര്മാണം പൂര്ത്തീകരിക്കണമെന്ന് നാട്ടുകാര് ആവശ്യപ്പെട്ടു. മലയോര ഹൈവേയുടെ നിര്മാണത്തിനായി പൊളിച്ചിട്ട റോഡും പാലങ്ങളും ഇതുവരെ പൂര്ത്തിയാകാത്തതും യാത്രാദുരിതം കൂട്ടി. ഇവയുടെ പണി നിലച്ച മട്ടാണ്. കൂടാതെ മറ്റ് പ്രധാന റോഡുകളും തകര്ന്നുകിടക്കുകയാണ്. കുഞ്ചിത്തണ്ണി പാലം കടന്ന് ബൈസണ്വാലിയിലേക്ക് മൂന്ന് റോഡുകളാണുള്ളത്. ഈ വഴികളിലൂടെ കാല്നടയാത്ര പോലും ദുഷ്കരമാണ്. കുഞ്ചിത്തണ്ണി ഖജനാപ്പാറ റോഡ് മലയോര ഹൈവേയുടെ ഭാഗമായി പ്രഖ്യാപിച്ച് പണികളും തുടങ്ങി. ടീ കമ്ബനി ചപ്പാത്ത് മുതല് കുഞ്ചിത്തണ്ണി പാലം വരെയുള്ള അഞ്ച് കിലോമീറ്റര് ദൂരം റോഡ് ആധുനികവല്ക്കരിക്കാന് പൊളിച്ചെങ്കിലും പണി പാതിവഴിയില് നിന്നു. ഹൈവേയുടെ പണിയുടെ ഭാഗമായി ടീ കമ്ബനി ചപ്പാത്തുപാലവും നാല്പ്പതേക്കര് പാലവും പൊളിച്ചിട്ടിരിക്കുകയുമാണ്. ഇതും ജനങ്ങളെ ദുരിതത്തിലാക്കി. മറ്റൊരുവഴിയായ കാന്താരിക്കവല പൊട്ടന്കാട് റോഡും തകര്ന്നിരിക്കുകയാണ്. നാല് പതിറ്റാണ്ടുമുമ്ബ് പശ്ചിമഘട്ട വികസന പദ്ധതിയില്പ്പെടുത്തി ടാറിങ് നടത്തിയ റോഡാണിത്. പിന്നീട് ഇരുപതേക്കര് വഴിയുള്ള ഗതാഗതം ആരംഭിച്ചപ്പോള് ഈ റോഡില് അറ്റകുറ്റപ്പണികള് നടക്കാതായി. ഇരുപതേക്കര് റോഡ് തകര്ന്നപ്പോള് വീണ്ടും ജനങ്ങള് പഴയവഴി ആശ്രയിച്ചതോടെ കാന്താരിക്കവല പൊട്ടന്കാട് റോഡ് പൂര്ണമായും തകര്ന്നു. ഉപ്പാര് പമ്ബ് ഹൗസ് റോഡിലും അറ്റകുറ്റപ്പണികള് വേണ്ട രീതിയില് ഇല്ലാതെ തകര്ച്ചയിലാണ്. ജോസ്ഗിരി വഴി ബൈസണ്വാലിയിലേക്കുള്ള മുല്ലക്കാനം കൊച്ചുപ്പ് കുരങ്ങുപാറ റോഡും തകര്ന്നുകിടക്കുകയാണ്. പണികള് ഏറ്റെടുത്ത കരാറുകാര് എത്രയും വേഗം റോഡിന്റെയും പാലങ്ങളുടെയും പണി പൂര്ത്തീകരിക്കണമെന്നാണ് നാട്ടുകാരുടെ ആവശ്യം. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് രാജാക്കാട് നവകേരള പുരസ്കാര നിറവില് കൂസലില്ലാതെ പ്രതി രോഷം പ്രകടിപ്പിച്ച് നാട്ടുകാര് വണ്ടൂര് പഴയവാണിയമ്ബലത്ത് യുവാവ് കുത്തേറ്റ് മരിച്ചു മൂന്നാര് കോണ്ഗ്രസ് ഓഫീസില് കൂട്ടത്തല്ല് അര മണിക്കൂറോളം ഗതാഗതം തടസ്സപ്പെട്ടു വര്ഗീയതയെ സഹായിക്കുന്ന സിലബസ് വേണ്ട: മന്ത്രി എം വി ഗോവിന്ദന് മാധ്യമപ്രവര്ത്തകര്ക്ക് അചഞ്ചലമായ മതനിരപേക്ഷബോധം വേണം: എം ബി രാജേഷ് ഇടതുപക്ഷത്തിന് തുടര്ഭരണമുണ്ടായത് കോണ്ഗ്രസിന്റെ വീഴ്ച മൂലം: മുല്ലപ്പള്ളി രാമചന്ദ്രന്